אתמול (שיר)

אתמול הוא שיר שכתבה, הלחינה וביצעה הזמרת הישראלית טובה גרטנר. הוא יצא לאור בנובמבר 1986 כסינגל השני מתוך אלבום הבכורה של הזמרת, "קת תום". עובד אפרת עיבד והפיק את השיר עם גרטנר. השיר היה אחד מלהיטי שנות ה־80, והוא השיר המזוהה ביותר עם גרטנר, לצד "אם מלאכים". אסף אמדורסקי ורוני דואני הקליטו גרסאות כיסוי לשיר, וב־2014 צמד הדי־ג'ייז הצרפתיים "It's A Fine Line" עשה לו רמיקס. הסינגל, שיצא לאור בנובמבר 1986, היה הסינגל השני מאלבום הבכורה של הזמרת, "קת תום". בתקליט השדרים שנשלח לרדיו הוא הופיע לצד השיר האחרון באלבום, "זה נגמר". במרוצת השנים הפך "אתמול" לשיר המזוהה ביותר עם גרטנר (בצד "אם מלאכים"). בריאיון סיפרה גרטנר על תהליך יצירת השיר: השיר נולד בצורה הכי פשוטה שיש: ישבתי מול הפסנתר והתחלתי לזמזם את המילים ולנגן. לא ניסיתי ליצור חרוז מראש. אני זוכרת שהיו כמה שכבות בשיר הזה, והאנחה של ה'אה אה אה' נולדה בגלל שלא היו לי חרוזים מתאימים וזה מה שתפס. היית מאמין? — טובה גרטנר, 2018 בנוגע לעיבוד של השיר, גרטנר אמרה: ”הקרדיט כולו לעובד אפרת. הוא היה מאוד חד, מאוד תשוקתי”. השיר זכה לקליפ בתוכנית "זהו זה!", ובו הצצה לנמל תל אביב של שנות ה־80. בן שלו מאתר "הארץ" תיאר את השיר במילים ”סינת'פופ ישראלי במיטבו” וציין שיותר מ־30 שנים לאחר יציאתו לאור השיר ”עדיין מהדהד. הוא מככב במסיבות אייטיז ונשמע נפלא בין 'דפש מוד' ל־'Human League'”‏. באתר ynet תיארו את השיר במילים ”קלאסיקת פופ”. השיר הוצג כמועמד למצעדי הפזמונים השבועיים של רשת ג' ב־18 בנובמבר 1986, זכה להצלחה וצעד עשרה שבועות, עד 3 בפברואר 1987. בשיאו הגיע השיר למקום הרביעי (ב־6 בינואר 1987), ובמצעד השנתי לשנת תשמ"ז (1987) של התחנה הוא דורג במקום ה־41. טובה גרטנר – מילים, לחן, זמרה, סינתיסייזר עובד אפרת – סינתיסייזר מזי כהן – זמרת רקע אלון אבוטבול – שריקות עיבוד והפקה – עובד אפרת וטובה גרטנר מיקס – איתמר גפני עוזרים טכניים – מני, גילי, עמית עיצוב – יגיל חיים ויניב שמעוני הוקלט על ידי אורי ברק באולפני DB ב־1986 המוזיקאי אסף אמדורסקי הקליט גרסת כיסוי לשיר בשיתוף אשתו באותה התקופה, מיכל. החידוש נכלל באלבום האוסף הכפול שלו "קדימה אחורה", שיצא לאור ב־2005, ובו חידש אמדורסקי שירים שאהב משנות ה־80. בחלקו הראשון של האלבום הופיעו חידושים מוזיקליים, ובחלקו השני קטעים אינסטרומנטליים, שחלקם התבססו על אותם השירים שהופיעו באלבום הראשון. בביקורת מעורבת על האלבום, כתב מבקר ynet גבע קרא עוז שאמדורסקי ”העניק לשירים טיפול שמחבר בין האלקטרוני הקליל ל־fאנקי סטייל סוף הסבנטיז–תחילת האייטיז. בחלק מהשירים התוצאה חביבה למדי [...] ובכמה מקרים אחרים התוצאה מחרידה”. את החידוש ל"אתמול" שייך המבקר לקבוצת ה"חביבים למדי". הזמרת רוני דואני הקליטה גרסת כיסוי לשיר, שנכללה באלבום האוסף שלה "אוספרטי" ("אוסף פרטי"), שיצא לאור ב־2014, ובו חידשה דואני קלאסיקות פופ. יועד נבו הפיק את גרסתה ל"אתמול". הקליפ ההומוריסטי בנוי כביכול כסרט תיעודי זר שמתעד את עבודתו של כוריאוגרף הקליפ, אריאל מקובר. באופן הומוריסטי, הקליפ מציג את מקובר כמוקד הסרט ואת הזמרת כדמות משנית ("Local artist" – אומנית מקומית), שנועדה רק לתת את הרקע לעבודתו. מקובר מוצג ככוריאוגרף קשוח הרודה ברקדניו, והוא מדבר אנגלית במשך כל הקליפ. בפתיח אומר מקובר שאומן אמיתי לעולם אינו שלם לגמרי עם עבודתו, ושלולא הדד ליין לקליפ ומסגרת הזמן של שלושה ימים בלבד שעמדו לרשותו, הוא היה ממשיך לעבוד עליו במשך חודשים ולשנות את הכוריאוגרפיה ללא הרף. לאחר הפתיח, ותוך כדי הקליפ, מקובר נשמע מעיר כמה הערות קצרות – באחת מהן הוא מאיים על רקדניו בפיטורים. הוא גם מספר שכששמע על הזמרת שיעבוד איתה הוא היה "מעט עצבני", אך בסופו של דבר דואני התגלתה כ"ממתק". בסוף הקליפ מקובר מתלונן בנימה מיואשת "אני לא יכול לסבול את זה יותר", והמתופפת (שלעסה מסטיק תוך כדי הקליפ) נראית יוצאת מן החדר, כשהיא מטופפת על עקביה. שירי שחר ונמרוד פלד ביימו את הקליפ. בינואר 2024 הוציאה הזמרת יפעת בלסיאנו, סולנית להקת "הזאבות", גרסת כיסוי לשיר שנכללה באלבום הבכורה שלה "מה עושים עם הידיים". מילות השיר "אתמול" באתר Genius סרטון השיר "אתמול" באתר יוטיוב מידע על הרצועה "אתמול" באתר ספוטיפיי הקליפ מתוך רצועת הקליפים של "זהו זה!", באתר יוטיוב גרסת אסף ומיכל אמדורסקי (2005), באתר יוטיוב מיוזיק גרסת רוני דואני (2013) – אודיו, באתר יוטיוב מיוזיק גרסת רוני דואני (2013) – וידאו קליפ, באתר יוטיוב, 18 בנובמבר 2013 המצעד השבועי של רשת ג' מתאריך 18 בנובמבר 1986, באתר פזמונט בן שלו, טובה גרטנר: "הוא אמר 'את פופית לגמרי'. יצאתי מהכיתה ובכיתי", באתר הארץ, 23 באוגוסט 2020 דודי פטימר, ‏טובה גרטנר על האכזבה מהתקשורת, הפספוס בקריירה והקשר עם אלוהים, באתר מעריב אונליין, 14 בדצמבר 2018 פרטי היצירה, באתר אקו"ם, בדיקה אחרונה ב־11 באוקטובר 2022 רועי בהריר-פרל, טובה גרטנר: "אני טיפשה, פחדנית וגאוותנית", באתר מקור ראשון, 3 ביוני 2013, בדיקה אחרונה ב־15 בספטמבר 2022 צפו: רוני דואני בקליפ ל"אתמול", באתר ynet, 18 בנובמבר 2013 טובה גרטנר – אתמול (1987), באתר סטריאו ומונו, בדיקה אחרונה ב־30 בספטמבר 2022 על השיר באתר פזמונט, באתר פזמונט, בדיקה אחרונה ב־14 בספטמבר 2022 המצעד השבועי של רשת ג' ‏6 בינואר 1987, באתר פזמונט, בדיקה אחרונה ב־14 בספטמבר 2022 המצעד השנתי (תשמ"ז) של רשת ג', באתר פזמונט, בדיקה אחרונה ב־14 בספטמבר 2022 גבע קרא עוז, הולך אחורה, באתר ynet, 28 בספטמבר 2005 הסינגל ב"דיסק סנטר", באתר disccenter.co.il, בדיקה אחרונה ב־14 בספטמבר 2022 "מה עושים עם הידיים" / יפעת בלסיאנו, נענע דיסק, 5 בינואר 2024